b'\n_START_ARTICLE_\nAlain Decaux\n_START_SECTION_\nVida\n_START_PARAGRAPH_\nDespr\xc3\xa9s d\'anar a l\'escola a Lille, al Lyc\xc3\xa9e Faidherbe, i a Par\xc3\xads al Lyc\xc3\xa9e Janson de Sailly, Decaux va estudiar dret Par\xc3\xads. Va assistir a les confer\xc3\xa8ncies d\'hist\xc3\xb2ria a la Sorbona, en principi per inter\xc3\xa8s personal. El 1946 va escriure el seu primer article de tema hist\xc3\xb2ric. El seu primer llibre, "Louis XVII retrouv\xc3\xa9" ("Llu\xc3\xads XVII redescobert"), el va publicar en 1947. Als 25 anys, va rebre un premi de l\'Acad\xc3\xa8mia Francesa pel seu segon treball "Letizia"._NEWLINE_Decaux va esdevenir un entusiasta dels mitjans audiovisuals i va fundar el 1951 amb Andr\xc3\xa9 Castelot el programa setmanal de r\xc3\xa0dio de difusi\xc3\xb3 "La Tribune de l\'Histoire" ("La tribuna de la hist\xc3\xb2ria"), que va ser un gran \xc3\xa8xit fins a la seva fi el 1997. El 1957 va iniciar amb Stellio Lorenzi i Andr\xc3\xa9 Castelot el programa franc\xc3\xa8s de televisi\xc3\xb3 "La cam\xc3\xa9ra explore le temps" ("La c\xc3\xa0mera explora el temps"), que es va emetre fins a 1966. De 1969 a 1988 va presentar en diversos canals de televisi\xc3\xb3 "Alain Decaux raconte" ("Alain Decaux explica"), i m\xc3\xa9s tard "Alain Decaux face a l\'Histoire" ("Alain Decaux cara a la hist\xc3\xb2ria"). En aquestes emissions mensuals, una hora de durada, hi presentava un personatge o un gran esdeveniment de la hist\xc3\xb2ria._NEWLINE_En paral\xc2\xb7lel, va treballar en la publicaci\xc3\xb3 de molts llibres i escrits. Tamb\xc3\xa9 va treballar en la realitzaci\xc3\xb3 de diverses obres de teatre i projectes de cinema. De 1988 a 1991 fou ministre per a la Francofonia de la llengua francesa en el govern de Michel Rocard. De 1991 a 2000 va ocupar la presid\xc3\xa8ncia de l\' Association fran\xc3\xa7aise d\'action artistique. Des de 1998, va ser president del "Coll\xc3\xa8ge conservateur" al castell de Chantilly._NEWLINE_El 15 febrer 1979 Alain Decaux va ser nomenat membre de l\'Acad\xc3\xa8mia Francesa i va ocupar el sill\xc3\xb3 no. 9, com a successor de Jean Gu\xc3\xa9henno._NEWLINE_El 2005 Decaux, amb Fr\xc3\xa9d\xc3\xa9ric Beigbeder, Richard Millet i Jean-Pierre Thiollet, fou escriptor convidat a la Fira del Llibre a Beirut.'